**รายงานผลการปฏิบัติงานตามนโยบายที่แถลงไว้ต่อสภาเทศบาลตำบลพรุพี**

**ปีงบประมาณ พ.ศ.2560**

**โดย**

**นายสมคิด ดำฉวาง**

**นายกเทศมนตรีตำบลพรุพี**



**เทศบาลตำบลพรุพี อำเภอบ้านนาสาร จังหวัดสุราษฎร์ธานี**

**รายงานแสดงผลการปฏิบัติงานตามนโยบายของ**

**“นายกเทศมนตรีตำบลพรุพี”**

**ประจำปีงบประมาณ พ.ศ. 2560**

**-------------------------------------**

**ท่านประธานสภาเทศบาลตำบลพรุพีที่เคารพ และท่านสมาชิกสภาผู้ทรงเกียรติ**

 เพื่อให้การปฏิบัติหน้าที่นายกเทศมนตรีเป็นไปตามพระราชบัญญัติเทศบาล พ.ศ.๒๔๙๖ แก้ไขเพิ่มเติมจนถึง (ฉบับที่ ๑๓) พ.ศ. ๒๕๕๒ มาตรา ๔๘ ทศ วรรค ๕ และวรรค 6 บัญญัติให้นายกเทศมนตรีจัดทำรายงานแสดงผลการปฏิบัติงานตามนโยบายที่ได้แถลงไว้ต่อสภาเทศบาลเป็นประจำทุกปี

 กระผม นายสมคิด ดำฉวาง นายกเทศมนตรีตำบลพรุพีขอแถลงผลการดำเนินงานให้ท่านประธานสภาเทศบาลตำบลพรุพีและสมาชิกสภาเทศบาลตำบลพรุพีได้รับทราบ ตามรายละเอียดดังต่อไปนี้

 ตามรัฐธรรมนูญแห่งราชอาณาจักรไทย พุทธศักราช 2550 ได้ให้ความสำคัญ และบัญญัติ เรื่อง การปกครองส่วนท้องถิ่นในหมวดที่ 14 มาตรา 281 ซึ่งมาตรา 290 อันแสดงให้เห็นถึงเจตนารมณ์ของกฎหมายในการกระจายอำนาจสู่องค์กรปกครองส่วนท้องถิ่นอันแท้จริง

 เทศบาลตำบลพรุพี เป็นองค์กรปกครองส่วนท้องถิ่น รูปแบบเทศบาลที่ได้รับการเปลี่ยนแปลงฐานะจากองค์การบริหารส่วนตำบลพรุพี เมื่อวันที่ 31 เดือน สิงหาคม พ.ศ. 2555 มีอำนาจหน้าที่ตามพระราชบัญญัติเทศบาล พ.ศ. 2496 แก้ไขเพิ่มเติม (ฉบับที่ 13 พ.ศ. 2542 ) และกฎหมายระเบียบข้อบังคับและหนังสือสั่งการอื่นๆ ที่เกี่ยวข้อง

 ในฐานะนายกเทศมนตรีตำบลพรุพี กระผมมีความมุ่งมั่น ตั้งใจ ที่จะใช้สติปัญญา ความรู้ ความสามารถ และประสบการณ์ทางด้านบริหารจัดการเพื่อสนองความต้องการพื้นฐานที่จำเป็นด้วยคุณภาพและคุณธรรมแก่พี่น้องชาวตำบลพรุพีเต็มกำลังความสามารถ เพื่อให้เกิดประโยชน์สุขอย่างทั่วถึงและยั่งยืนทั้งปัจจุบันและอนาคต

**กรอบและนโยบายสำคัญต่อการพัฒนา**

 1. ยึดมั่นในระบอบประชาธิปไตย อันมีพระมหากษัตริย์ทรงเป็นพระประมุข ตามที่กฎหมายรัฐธรรมนูญ ได้กำหนดไว้

 2. สนับสนุนนโยบายของรัฐ ให้เป็นไปตามแผนพัฒนาเศรษฐกิจและสังคมแห่งชาติ ฉบับปัจจุบัน กำหนดเป็นกรอบนโยบายให้สอดคล้องกับวิถีชีวิต สภาพความต้องการของท้องถิ่น เพื่อเป้าหมายสู่การพัฒนาที่เข้มแข็งและยั่งยืน

 3. สนองเจตนารมณ์และยึดมั่นในรัฐธรรมนูญแห่งราชอาณาจักรไทย โดยเฉพาะด้านการปกครองส่วนท้องถิ่นที่ได้กำหนดไว้ในรัฐธรรมนูญที่ได้กำหนดหมวดสิทธิและเสรีภาพของประชาชนและเปิดโอกาสให้ประชาชนเข้ามามีส่วนร่วมในการแสดงความคิดเห็นและได้รับรู้ในการบริหารในส่วนที่มีผลกระทบต่อสิทธิประโยชน์และคุณภาพชีวิตของที่น้องประชาชนโดยตรง

 กรอบวิสัยทัศน์ทั้ง 3 ประการที่ได้กล่าวมาข้างต้นเป็นสิ่งจำเป็นที่จะต้องนำมาเป็นกรอบในการกำหนดนโยบายของเทศบาลตำบลพรุพี ให้เป็นแผนยุทธศาสตร์ในการพัฒนาและขั้นตอนการนำไปสู่การปฏิบัติต่อไป โดยกระผมขอนำเสนอนโยบายด้านต่าง ๆ ดังต่อไปนี้

  **1. ด้านส่งเสริมการศึกษา ศาสนา และวัฒนธรรม**

 1.1 สนับสนุนการศึกษา ในระบบ นอกระบบ การศึกษาตามอัธยาศัย และการศึกษาพิเศษ ในเขตเทศบาลตำบลพรุพีตามอำนาจหน้าที่ ตามที่กฎหมายบัญญัติ

 1.2 เพิ่มประสิทธิภาพการดูแลศูนย์พัฒนาเด็กเล็กให้เหมาะสมกับวัยของเด็ก เพื่อเตรียมความพร้อมของเด็กที่จะเข้าสู่การศึกษาระดับอนุบาลต่อไป

 1.3 เพิ่มประสิทธิภาพ ในการจัดการศึกษาในระดับประถมศึกษาและมัธยมศึกษา เพื่อเตรียมความพร้อมเข้าสู่การเปิดเสรีอาเซียน (AEC) โดยจัดให้มีการเรียนภาษาที่ 2 (ภาษาอังกฤษโดยครูเจ้าของภาษาโดยตรง) และจัดตั้งศูนย์การสอนเสริมสำหรับนักเรียนที่ไม่สามารถเข้าไปเรียนในตัวเมืองได้

**(นายกฯ)**

 1.4 สนับสนุนการจัดงานรัฐพิธีวันเฉลิมพระชนมพรรษา งานรำลึกวีระชนอนุสรสถานบ้านช่องช้าง งานประเพณีท้องถิ่น เช่น วันเฉลิมพระชนมพรรษา และ วันสำคัญทางศาสนา เป็นต้น

 1.5 สนับสนุนการจัดงานรัฐพิธีวันเฉลิมพระชนมพรรษา งานประเพณีท้องถิ่น เช่น งานบุญเดือนสิบ วันสงกรานต์ วันลอยกระทง วันเด็กแห่งชาติ และ วันสำคัญทางศาสนา เป็นต้น

 **2. ด้านความสงบเรียบร้อยของประชาชน**

 2.1 ติดตั้งกล้องวงจรปิด ตามจุดสกัดที่สำคัญทั่วทั้งตำบลพรุพี เพื่อป้องกันปัญหาอาชญากรรมและปัญหาอื่น ๆ

 2.2 เพิ่มสมรรถนะหน่วยบริการ การแพทย์ฉุกเฉิน (กู้ชีพ-กู้ภัย) ของเทศบาลตำบลพรุพี โดยพัฒนาศักยภาพของผู้ปฏิบัติงาน จัดหาวัสดุ อุปกรณ์ ตามมาตรฐานของระบบ การแพทย์ฉุกเฉินและสิ่งจำเป็นอื่น ๆ ที่ทันสมัยและมีประสิทธิภาพ

 2.3 จัดให้มีการฝึกทบทวนอาสาสมัครป้องกันภัยฝ่ายผลเรือนตามความเหมาะสม

 2.4 จัดตั้งศูนย์บรรเทาสาธารณะภัยเพื่อให้บริการประชาชนได้ตลอดเวลา

 2.5 ประสาน กำนัน ผู้ใหญ่บ้าน เพื่อดูแลความสงบเรียบร้อยและป้องกันปัญหาต่าง ๆ ที่เกิดขึ้นในหมู่บ้าน

 **3. ด้านสาธารณสุขและสิ่งแวดล้อม**

3.1 ส่งเสริมพัฒนาศักยภาพของกลุ่มอาสาสมัครสาธารณสุขมูลฐาน (อสม.) ในการดูแลสุขภาพของประชาชน

 3.2 บูรณาการร่วมกับองค์กรที่ปฏิบัติงานด้านสาธารณสุขเพื่อส่งเสริมสุขภาพ อนามัย การรักษาพยาบาล และการป้องกันระงับโรคติดต่อพร้อมรณรงค์ให้ประชาชนใส่ใจสุขภาพอนามัยของตนเอง

 3.3 สนับสนุนให้มีสถานที่สาธารณะ เพื่อเป็นสถานที่ออกกำลังกายและสถานที่พักผ่อนหย่อนใจ

 3.4 จัดให้มีการรักษาความสะอาดบนท้องถนน สถานที่สาธารณะรวมทั้งการจัดเก็บขยะมูลฝอยและสิ่งปฏิกูลอย่างถูกวิธี

 3.5 ประสานความร่วมมือระหว่างเทศบาล ชุมชน โรงงานอุตสาหกรรม เหมืองแร่ในเขตเทศบาลตำบลพรุพี เพื่อควบคุมและแก้ปัญหามลพิษต่าง ๆ อย่างมีระบบตามที่กฎหมายบัญญัติ

 3.6 ส่งเสริมสนับสนุนด้านการกีฬา ทุกประเภท ทุกระดับ และรณรงค์ให้ประชาชนใส่ใจในด้านสุขภาพ พลานามัยของตนเองโดยการออกกำลังกายเพื่อสุขภาพ

 **4. ด้านโครงสร้างพื้นฐานสาธารณูปโภค สาธารณูปการและการคมนาคม**

 4.1 สนับสนุนงบประมาณ เพื่อพัฒนาศักยภาพด้านสาธารณูปโภค สาธารณูปการ และด้านคมนาคม

 4.2 ประสานหน่วยราชการอื่น หน่วยงานรัฐวิสาหกิจ และองค์กรปกครองส่วนท้องถิ่น เพื่อขอการสนับสนุนการพัฒนา สาธารณูปโภค สาธารณูปการ เพื่อสนองตามความต้องการของประชาชน

 4.3 ดำเนินการด้านโครงสร้างพื้นฐานด้านคมนาคมบุกเบิกถนนปรับปรุง ซ่อมแซม (ภายใต้นโยบายซ่อมก่อนสร้าง) ให้มีความพร้อมในการใช้งานได้ตลอดเวลา โดยมุ่งเน้นการก่อสร้างเพื่อการคมนาคมที่ถาวร รวมถึงการวางระบบการระบายน้ำตามความเหมาะสมของสภาพพื้นที่

 4.4 จัดระบบประปาหมูบ้านให้บริการประชาชนที่มีประสิทธิภาพและ บริการอย่างทั่วถึง

 4.5 จัดหาแหล่งน้ำ เพื่อสร้างระบบประปาใหม่ที่ได้ระบบมาตรฐาน

 4.6 ปรับปรุงภูมิทัศน์ในเขตเทศบาลตำบลพรุพีให้เกิดความสวยงาม ปลอดภัยและสร้างความประทับใจแก่ผู้มาเยือน

 4.7 ขยายเขตปรับปรุงระบบจำหน่าย – ไฟฟ้าเพียงพอกับการเพิ่มของจำนวนครัวเรือน และจัดให้มีระบบไฟแสงสว่างบนถนนสายหลักทุกหมู่บ้าน

 4.8 จัดทำป้าย บอกชื่อถนน ชื่อซอย ในหมู่บ้านเพื่อความสะดวกแก่การสัญจร

 **5. ด้านพัฒนาสังคมและส่งเสริมสวัสดิการ**

 5.1 ส่งเสริมสนับสนุนให้ประชาชนมีส่วนร่วมในกิจกรรมต่าง ๆ กิจกรรมเวทีประชาชน การประชุมอบรมเพื่อประสานความคิดเห็นในการทำงาน ให้เกิดประสิทธิภาพมากขึ้น

 5.2 สนับสนุนการดูแลสวัสดิการ ผู้สูงอายุ ผู้พิการและผู้ด้อยโอกาส

 5.3 ส่งเสริม สนับสนุนให้ประชาชนในเขตเทศบาลตำบลพรุพีมีสวัสดิการอย่างทั่วถึง

 5.4 ส่งเสริมให้มีการฝึกอบรมคุณธรรมจริยธรรมให้แก่เด็ก เยาวชน ทั้งในระบบ และนอกระบบ

 5.5 ส่งเสริมสถาบันครอบครัวและสร้างความเข้มแข็งในองค์กรชุมชน เพื่อพัฒนาและแก้ปัญหาของชุมชนอย่างยั่งยืน

 5.6 บูรณาการส่วนราชการ ภาคเอกชน องค์กรชุมชน และประชาชนเพื่อแก้ปัญหาสังคม

 **6. ด้านส่งเสริมวิสาหกิจชุมชนและส่งเสริมอาชีพ**

 6.1 ส่งเสริมและสนับสนุนสภาองค์กรชุมชน พัฒนากลุ่มองค์กรต่าง ๆ เพื่อขยายผลสู่การพัฒนาที่ยั่งยืน

 6.2 ส่งเสริมสนับสนุนสถาบันการเงินเกษตรกร เพื่อเสริมสร้างสภาพคล่องของวิสาหกิจชุมชนและด้านการเงินของประชาชน

 6.3 ส่งเสริมทางวิชาการ เพื่อสร้างความเข้าใจในการประกอบอาชีพด้านวิชาการและเทคโนโลยี เพื่อเข้าสู่ตลาดเสรีอาเซียน

 6.4 ส่งเสริมสนับสนุนให้ศูนย์บริการและถ่ายทอดเทคโนโลยีการเกษตรตำบลเป็นแหล่งเรียนรู้เศรษฐกิจพอเพียงและแหล่งท่องเที่ยวเชิงเกษตร

 6.5 ส่งเสริมการท่องเที่ยวเชิงประวัติศาสตร์และการท่องเที่ยวโดยชุมชน (CBT) ตลอดจนเปิดแหล่งท่องเที่ยวใหม่ตามศักยภาพของเทศบาลตำบลพรุพี

 6.6 พัฒนาภูมิปัญญาท้องถิ่น เสริมสร้างศักยภาพของกลุ่มอาชีพต่าง ๆ ให้สามารถพัฒนาสินค้าเป็นหนึ่งตำบลหนึ่งผลิตภัณฑ์ (OTOP) และสินค้าของที่ระลึก

  **7. ด้านพัฒนารายได้และเสริมสร้างเทศพาณิชย์**

7.1 จัดทำระบบแผนที่ภาษีและทะเบียนทรัพย์สินเพื่อเพิ่มประสิทธิภาพในการจัดเก็บภาษีรายได้อย่างทั่วถึงและเป็นธรรม

 7.2 บริการจัดเก็บภาษีนอกพื้นที่เพื่อเพิ่มประสิทธิภาพในการจัดเก็บภาษีเป็นการอำนวยความสะดวกและให้คำปรึกษาแก่ประชาชนผู้เสียภาษี

 7.3 ส่งเสริมให้มีเทศพาณิชย์ ตามความจำเป็นและเหมาะสมสำหรับการพัฒนารายได้ของเทศบาลตำบลพรุพี

 **8. ด้านส่งเสริมการมีส่วนร่วมของประชาชนในการพัฒนาท้องถิ่น**

 8.1 จัดตั้งชุมชนตามหนังสือกระทรวงมหาดไทย จัดทำแผนแม่บท ชุมชน และสนับสนุนให้มีการคัดเลือกคณะกรรมการชุมชนอย่างเป็นรูปธรรม พร้อมจัดสรรงบประมาณ ให้แก่ชุมชนองค์กรชุมชนตามความเหมาะสม

 8.2 ให้ผู้แทนชุมชนมีส่วนร่วมในการจัดทำแผนพัฒนา แผนจัดซื้อ จัดจ้าง และจัดตั้งคณะกรรมการที่ปรึกษาเทศบาลในด้านต่าง ๆ

 8.3 สนับสนุนส่งเสริมให้มีการจัดตั้งกลุ่มพลังมวลชนต่าง ๆ ตามความต้องการของสมาชิกและประชาชนในชุมชน

 8.4 สนับสนุนให้สภาองค์กรชุมชน ดำเนินกิจกรรมตามภารกิจ ( พ.ร.บ. สภาองค์กรชุมชน 2551) ให้สอดคล้องกับกรอบและนโยบายของการพัฒนาของเทศบาลตำบลพรุพี

 8.5 การจัดทำเทศบัญญัติเทศบาลตำบลพรุพี เรื่อง การดำเนินกิจการประปา เทศบาลตำบลพรุพี พ.ศ. 2560 เพื่อให้สอดคล้องกับสถานการณ์ปัจจุบัน

  **9. ด้านพัฒนาการเมืองและด้านบริหารจัดการ**

 9.1 ส่งเสริมสนับสนุนพัฒนาศักยภาพของบุคลากรด้านการศึกษา ศึกษาดูงานและการฝึกอบรมตามความจำเป็นเพื่อนำมาพัฒนาเทศบาลตำบลพรุพีให้ก้าวหน้าต่อไป

 9.2 ปรับปรุงโครงสร้างส่วนราชการของเทศบาลตำบลพรุพีเพื่อพัฒนาศักยภาพการบริการ ให้มีประสิทธิภาพและการบริการประชาชนมากขึ้น

 9.3 ส่งเสริมสนับสนุนบุคลากรให้มีความก้าวหน้าในตำแหน่งตามศักยภาพและความพร้อมของแต่ละบุคคลด้วยความเป็นธรรมเพื่อเป็นขวัญและกำลังใจแก่บุคลากรในการปฏิบัติหน้าที่ทุ่มเท เสียสละอุทิศตนเพื่อราชการ

 9.4 เพิ่มประสิทธิภาพในการบริการประชาชน สนับสนุนให้มีการใช้เทคโนโลยีและการสื่อสารที่ทันสมัย

 9.5 ส่งเสริมสนับสนุนด้านการปกครองตามหลักบริหารจัดการบ้านเมืองที่ดี หรือหลักธรรมมาภิบาลกล่าวคือ หลักนิติธรรม หลักคุณธรรม หลักความโปร่งใส หลักการมีส่วนร่วมหลักความรับผิดชอบและหลักความคุ้มค่า

**วิสัยทัศน์การพัฒนาเทศบาลตำบลพรุพี**

**“เทศบาลตำบลพรุพี เป็นเทศบาลที่จัดบริการสาธารณะได้มาตรฐาน**

**ประชาชนเชื่อมั่นและพึงพอใจ”**

**พันธกิจ**

1. ยึดมั่นในระบอบประชาธิปไตย อันมีพระมหากษัตริย์ทรงเป็นพระประมุข ตามที่กฎหมายรัฐธรรมนูญ ได้กำหนดไว้
2. สนับสนุนนโยบายของรัฐ ให้เป็นไปตามแผนพัฒนาเศรษฐกิจและสังคมแห่งชาติ ฉบับปัจจุบัน กำหนดเป็นกรอบนโยบายให้สอดคล้องกับวิถีชีวิต สภาพความต้องการของท้องถิ่น เพื่อเป้าหมายสู่การพัฒนาที่เข้มแข็งและยั่งยืน
3. สนองเจตนารมณ์และยึดมั่นในรัฐธรรมนูญแห่งราชอาณาจักรไทย โดยเฉพาะด้านการปกครองส่วนท้องถิ่นที่ได้กำหนดไว้ในรัฐธรรมนูญที่ได้กำหนดหมวดสิทธิและเสรีภาพของประชาชนและเปิดโอกาสให้ประชาชนเข้ามามีส่วนร่วมในการแสดงความคิดเห็นและได้รับรู้ในการบริหารในส่วนที่มีผลกระทบต่อสิทธิประโยชน์และคุณภาพชีวิตของที่น้องประชาชนโดยตรง

**ผลการปฏิบัติงานตามนโยบายที่แถลงไว้ต่อสภาเทศบาลตำบลพรุพี**

**ปีงบประมาณ พ.ศ.2560**

 เทศบาลตำบลพรุพีได้ดำเนินการโครงการตามเทศบัญญัติงบประมาณ ปี 2560 ในเขตพื้นที่ โดยได้รับความร่วมมือ การส่งเสริมและสนับสนุนจากภาคประชาชน ภาครัฐ และภาคเอกชนในพื้นที่ตลอดจนโครงการต่างๆ ประสบผลสำเร็จด้วยดี ก่อให้เกิดประโยชน์แก่ประชาชนทั้งในพื้นที่และพื้นที่ใกล้เคียง โดยมีผลการดำเนินงานที่สำคัญดังนี้

1. **ด้านส่งเสริมการศึกษา ศาสนา และวัฒนธรรม**

 ปีงบประมาณเทศบาลตำบลพรุพีได้ดำเนินการด้านส่งเสริมการศึกษา ศาสนาและวัฒนธรรม โดยใช้งบประมาณรวมทั้งสิ้น 1,376,695.-บาท (หนึ่งล้านสามแสนเจ็ดหมื่นหกพันหกร้อยเก้าสิบห้าบาทถ้วน) ดังนี้

1. โครงการถวายความอาลัยพระบาทสมเด็จพระปรมินทรมหาภูมิพลอดุลยเดช ใช้งบประมาณ 79,365.-บาท
2. โครงการชาวพรุพีร่วมใจอบรมเรียนรู้พัฒนาคุณภาพชีวิตตามหลักเศรษฐกิจพอเพียง ใช้งบประมาณ 334,985.-บาท ระหว่างวันที่ 23 – 26 มกราคม 2560 ณ จังหวัดเพชรบุรี และ พระบรมมหาราชวัง กรุงเทพมหานคร
3. โครงการจัดงานวันเด็กแห่งชาติ ใช้งบประมาณ 76,479.-บาท
4. โครงการสายสัมพันธ์ผู้ปกครอง ใช้งบประมาณ 5,500.-บาท
5. โครงการสนับสนุนค่าใช้จ่ายบริหารการศึกษาฯ ใช้งบประมาณ 607,200.-บาท
6. โครงการจัดงานวันเข้าพรรษา ใช้งบประมาณ 14,910.-บาท
7. โครงการอนุรักษ์ดนตรีพื้นบ้าน โครงการอนุรักษ์ดนตรีไทย นาฎศิลป์ไทยและดนตรีพื้นบ้าน ประจำปี 2560 หลักสูตร รำวงมาตรฐาน และ รำเซิ้ง ระหว่างวันที่ 27-31 มีนาคม 2560 หลักสูตร มโนราห์ ระหว่างวันที่ 17-28 เมษายน 2560 ณ ศูนย์พัฒนาเด็กเล็กเทศบาลตำบลพรุพี ใช้งบประมาณ 22,450.-บาท
8. โครงการค่ายเยาวชน หลักสูตรทักษะกีฬาพื้นฐาน (ฟุตบอล) จำนวน ระหว่างวันที่ 20-31 มีนาคม 2560 และจัดกิจกรรมค่ายเยาวชน ประจำปี 2560 หลักสูตรทักษะกีฬาพื้นฐาน (ฟุตบอล) จำนวน ระหว่างวันที่ 20-31 มีนาคม 2560 ใช้งบประมาณ 49,735.-บาท
9. กิจกรรมแลกเปลี่ยนเรียนรู้ระหว่างครูต่างประเทศกับครูศูนย์พัฒนาเด็กเล็ก (Teacher trainning ) ระหว่างวันที่ 11-12 เมษายน 2560
10. โครงการพัฒนาอัจฉริยภาพเด็กเล็ก ประจำปี 2560 ฐานการเรียนรู้แหล่งเรียนรู้นอกสถานที่ ใันวันที่ 31 สิงหาคม 2560 (ฐานการเรียนรู้ภูมิปัญญาท้องถิ่น และ ฐานการเรียนรู้ปรัชญญาเศรษฐกิจพอเพียง ) ณ แหล่งเรียนรู้บ้านคลองน้อย ตำบลคลองน้อย อำเภอเมือง จังหวัดสุราษฎร์ธานี ใช้งบประมาณ 8,571.-บาท

**ผลการดำเนินงานด้านการศึกษาอื่นๆ**

1. ศูนย์พัฒนาเด็กเล็กเทศบาลตำบลพรุพีร่วมเข้าแข่งขันทักษะวิชาการ ภาคใต้ครั้งที่ 13

 (เกมทายซิเสียงอะไรเอ่ย ด้วยคะแนนรวมได้รับเหรียญทอง)

2. กิจกรรมวันไหว้ครู วันที่ 8 มิถุนายน 2560 ณ ศูนย์พัฒนาเด็กเล็กเทศบาลตำบลพรุพี

**โครงการกันเงินไว้เพื่อดำเนินการปีงบประมาณ 2561 จำนวน 2 โครงการ**

**งบประมาณดำเนินการ 177,500.-บาท (หนึ่งแสนเจ็ดหมื่นเจ็ดพันห้าร้อยถ้วน)**

 1. โครงการจัดซื้อเครื่องเล่นสนามกลางแจ้ง (เครื่องเล่นม้าหมุนรูปสัตว์) งบประมาณ 59,500.-บาท

 2. โครงการจัดซื้อเครื่องเล่นสนามกลางแจ้ง (เครื่องเล่นโยกเยกสปริง) งบประมาณ 118,000.-บาท

1. **ด้านความสงบเรียบร้อยของประชาชน**
2. โครงการเตรียมความพร้อมป้องกันและบรรเทาสาธารณภัย ใช้งบประมาณ 6,000.-บาท
3. โครงการป้องกันและลดอุบัติเหตุทางถนนช่วงเทศกาลปีใหม่และสงกรานต์ โดยศูนย์

 อปพร.และกู้ชีพ กู้ภัย เทศบาลตำบลพรุพี ใช้งบประมาณ 4,850.-บาท

 3. โครงการระบบการแพทย์ฉุกเฉินของ อปท. ใช้งบประมาณ 525,120.-บาท

 4. ส่งเสริมและเพิ่มสมรรถนะหน่วยบริการ การแพทย์ฉุกเฉิน (กู้ชีพ-กู้ภัย) ของเทศบาล โดยส่งเจ้าหน้าที่เข้ารับการอบรมเพิ่มประสิทธิภาพการปฏิบัติงานงบประมาณ 25,440.-บาท

 5. ส่งเสริมและเพิ่มสมรรถนะหน่วยบริการ การแพทย์ฉุกเฉิน (กู้ชีพ-กู้ภัย) ของเทศบาล เช่น จัดหาวัสดุอุปกรณ์ตามมาตรฐานของระบบการแพทย์ฉุกเฉินและสิ่งอื่นๆ ที่ทันสมัยและมีประสิทธิภาพ

**ผลการดำเนินงานงานป้องกันและบรรเทาสาธารณภัยอื่นๆ เช่น**

 1. ศูนย์กู้ชีพ กู้ภัย เทศบาลตำบลพรุพี ได้รับรางวัลการแพทย์ฉุกเฉินของ อปท. ดีเด่นระดับชาติ

 2. มีศูนย์กู้ชีพ กู้ภัย เทศบาลตำบลพรุพี เพื่อช่วยเหลือประชาชนได้อย่างทันท่วงที

 3. ให้การช่วยเหลือและบรรเทาสาธารณภัยแก่ประชาชนทุกๆด้าน ในเขตเทศบาลตำบลพรุพี

1. **ด้านสาธารณสุขและสิ่งแวดล้อม**

 1. กิจกรรมให้บริการทำหมันสุนัขและแมว ประจำปีงบประมาณ 2560 ได้รับการสนับสนุนจากสำนักงานปศุสัตว์อำเภอบ้านนาสารและจังหวัดสุราษฎร์ธานี ดำเนินการจัดทำหมันสุนัขและแมว จำนวน 63 ตัว โดยไม่ใช้งบประมาณ

 2. สนับสนุนผู้สูงอายุในการทำกิจกรรมออกกำลังกายเพื่อส่งเสริมสุขภาพ การเต้นบาสโลปและเพื่อลงแข่งขัน TO BE NUMBER ONE รุ่นผู้สูงอายุ งานเงาะโรงเรียนบ้านนาสาร ได้รับรางวัลรองชนะเลิศ

 3. สนับสนุนกลุ่มสตรีในการทำกิจกรรมเต้นแอโรบิคเพื่อลงแข่งขัน TO BE NUMBER ONE งานเงาะโรงเรียนบ้านนาสาร

 4. สมทบกองทุนหลักประกันสุขภาพเทศบาลตำบลพรุพี จำนวน 220,000.-บาท เพื่อสนับสนุนการจัดบริการสาธารณสุขของหน่วยบริการ หน่วยงานสาธารณสุขในพื้นที่ ส่งเสริมกิจกรรมการสร้างเสริมสุขภาพ การป้องกันโรค การฟื้นฟูสมรรถภาพและการรักษาพยาบาลระดับปฐมภูมิเชิงรุก

1. **ด้านโครงสร้างพื้นฐานสาธารณูปโภค สาธารณูปการและการคมนาคม**

**- โครงการที่กันเงินไว้ เพื่อดำเนินการปีงบประมาณ 2561 จำนวน 19 โครงการ**

**งบประมาณดำเนินการ 6,560,500.-บาท ( หกล้านห้าแสนหกหมื่นห้าร้อยบาทถ้วน)**



1. **ด้านพัฒนาสังคมและส่งเสริมสวัสดิการ**

**ใช้งบประมาณตามเทศบัญญัติงบประมาณรายจ่าย ทต.พรุพี ประจำปี 2560 เพื่อดำเนินการโครงการต่างๆ ดังนี้**

1. โครงการจัดกิจกรรมวันผู้สูงอายุ ใช้งบประมาณ 22,946.-บาท
2. โครงการแข่งขันกีฬาศูนย์พัฒนาเด็กเล็ก ใช้งบประมาณ 10,030.-บาท
3. โครงการพัฒนาอัจฉริยภาพเด็กเล็ก ใช้งบประมาณ 8,571.-บาท
4. โครงการแข่งขันกีฬาพรุพี – ควนศรีเกมส์ ใช้งบประมาณ 111,993.-บาท
5. โครงการแข่งขันกีฬาระหว่างหน่วยงาน ใช้งบประมาณ 49,987.-บาท
6. โครงการเข้าร่วมแข่งขันกีฬา อปท. คัฟ ครั้ง ที่ 20 ประจำปี 2560 ณ สนามกีฬาโรงเรียนบ้านเขาน้อย ตำบลลำพูน อำเภอบ้านนาสาร จังหวัดสุราษฎร์ธานี
7. เทศบาลตำบลพรุพี โดยศูนย์พัฒนาเด็กเล็กเทศบาลตำบลพรุพี ส่งทีมเข้าร่วมแข่งขันกีฬาศูนย์พัฒนาเด็กเล็ก อำเภอบ้านนาสาร ครั้งที่10/2560 ได้รับรางวัลรองชนะเลิศอันดับที 1

**โครงการที่ดำเนินการโดยใช้งบประมาณของหน่วยงานอื่น / ไม่ใช้งบประมาณ มีดังนี้**

 1. โครงการตู้กับข้าวสีชมพู โดยงานสวัสดิการสังคม เป็นพี่เลี้ยงให้กับกลุ่มท่องเที่ยวโดยชุมชนหมู่บ้านประวัติศาสตร์บ้านช่องช้าง ดำเนินกิจกรรมตู้กับข้าวสีชมพู สนับสนุนการสร้าง พัฒนาแหล่งอาหารของชุมชน ตามหลักเศรษฐกิจพอเพียง เพื่อเป็นแหล่งอาหารที่ยั่งยืน โดยได้รับงบประมาณจากธนาคารออมสิน จำนวน 50,000.-บาท

 2. การจัดตั้งสภาเด็กและเยาวชนตำบลพรุพี ตามพระราชบัญญัติส่งเสริมการพัฒนาเด็ก และเยาวชนแห่งชาติ พ.ศ.2550 และที่แก้ไขเพิ่มเติม (ฉบับที่2) พ.ศ.2560 ไม่ใช้งบประมาณดำเนินงาน

 3.ร่วมกับชมรมผู้สูงอายุเทศบาลตำบลพรุพีดำเนินงานโครงการโรงเรียนผู้สูงอายุเทศบาล ตำบลพรุพี รุ่นที่ 1 งบประมาณจาก สปสช.เทศบาลตำบลพรุพี จำนวน 70,000.-บาท มีจำนวน นักเรียนทั้งหมด 30 คน

 4. โครงการพัฒนาคุณภาพชีวิตและรายได้โดยมี โรงเรียนเป็นศูนย์กลาง (School BIRD)

 5. โครงการส่งเสริมผลิตภัณฑ์สินค้าเพื่อทุนการศึกษาของเยาวชน ประจำปีงบประมาณ 2560 โดย ดำเนินการฝึกอบรมการทำพวงกุญแจ แก่เยาวชน จำนวน 15 คน

 6. โครงการส่งเสริมการมีส่วนร่วมของชุมชนในการคัดแยกขยะที่ต้นทาง งบประมาณจาก กองทุนสิ่งแวดล้อม จำนวน 363,677.-บาท เป็นโครงการดำเนินการต่อเนื่องจากปีงบประมาณ 2559

1. **ด้านส่งเสริมวิสาหกิจชุมชนและส่งเสริมอาชีพ**
2. โครงการส่งเสริมสนับสนุนกลุ่มสตรีฝึกอบรมอาชีพฯ ใช้งบประมาณ 15,290.-บาท
3. โครงการประชาสัมพันธ์แหล่งท่องเที่ยว ใช้งบประมาณ 7,807.-บาท

1. **ด้านพัฒนารายได้และเสริมสร้างเทศพาณิชย์**

 1. โครงการจัดทำป้ายประชาสัมพันธ์ภาษี งบประมาณ 10,000.-บาท

 2. โครงการจัดทำแผนที่ภาษีและทะเบียนทรัพย์สิน งบประมาณ 144,000.-บาท

 3. โครงการรับบริการชำระภาษีนอกสถานที่และนอกเวลาราชการ หมู่ที่ 1 – 7 เพื่อเพิ่ม ประสิทธิภาพในการจัดเก็บภาษีและอำนวยความสะดวกแก่ประชาชน งบประมาณ 470.-บาท

 4. ดำเนินการออกเทศบัญญัติเทศบาลตำบลพรุพี เรื่อง การดำเนินกิจการประปาเทศบาล ตำบลพรุพี พ.ศ.2560

1. **ด้านส่งเสริมการมีส่วนร่วมของประชาชนในการพัฒนาท้องถิ่น**

 1. โครงการจัดทำแผนพัฒนาท้องถิ่นและบูรณาการแผนชุมชน ใช้งบประมาณ 4,794.-บาท 2. จัดให้มีผู้แทนชุมชนเข้ามามีส่วนร่วมในการจัดทำแผนพัฒนา แผนจัดซื้อจัดจ้างและจัดตั้งเป็นคณะกรรมการที่ปรึกษาเทศบาลในด้านต่างๆ

 3**. จัดทำประชาคมทำแผนพัฒนาท้องถิ่น ๔ ปี พ.ศ.2561-2564 (เพิ่มเติม ฉบับที่๑) 4. โครงการอบรมให้ความรู้เรื่อง พรบ.ข้อมูลข่าวสาร พ.ศ.2540 สำหรับผู้บริหาร สมาชิกสภาเทศบาล พนักงาน และประชาชนทั่วไป ดำเนินการในวันที่ 4 กันยายน 2560 ณ ห้องประชุมเทศบาลตำบลพรุพี** ใช้งบประมาณ 4,980.-บาท

 **9.ด้านพัฒนาการเมืองและด้านบริหารจัดการ**

 1. ส่งเสริมสนับสนุนให้บุคลากรทุกคนได้เข้ารับการอบรม ศึกษาดูงาน เพื่อเพิ่ม ประสิทธิภาพการ ปฏิบัติงานและพัฒนาเทศบาลให้ก้าวหน้า งบประมาณ 455,716.10.-บาท

 2. โครงการอบรมคุณธรรมจริยธรรมแก่บุคลากรเทศบาลตำบลพรุพี ไม่ใช้งบประมาณ

 3. มีการปรับปรุงโครงสร้างส่วนราชการ และสนับสนุนบุคลากรให้มีความก้าวหน้าใน ตำแหน่ง เพื่อเป็นขวัญและกำลังใจแก่บุคลากร

 4. เพิ่มประสิทธิภาพในการบริการประชาชน สนับสนุนให้มีการใช้เทคโนโลยีและการ สื่อสารที่ ทันสมัย เช่น การประชาสัมพันธ์ข้อมูลข่าวสารที่รวดเร็ว โดยโปรแกรมไลน์ เฟสบุค การใช้เวป ไซด์ ในการรับเรื่องร้องเรียนร้องทุกข์

 5. โครงการจัดซื้อจัดหาการบำรุงรักษาวัสดุครุภัณฑ์ เพื่อใช้ในการปฏิบัติงานและเพิ่ม ประสิทธิภาพในการปฏิบัติงาน งบประมาณ จำนวน 2,036,875.23.-บาท (สองล้านสามหมื่นหกพันแปด ร้อยเจ็ดสิบห้าบาทยี่สิบสามสตางค์)

 **งบประมาณที่อุดหนุนให้ส่วนราชการและหน่วยงานในพื้นที่เพื่อพัฒนาและส่งเสริมการดำเนินงานให้เกิดประโยชน์แก่ท้องถิ่น งบประมาณ จำนวน 1,755,000.-บาท เช่น อุดหนุนที่ว่าการอำเภอบ้านนาสารเพื่อจัดงานรัฐพิธี อุดหนุนอาหารกลางวันแก่เด็กเล็ก อนุบาล และ ป.1 - ป.6รายละเอียดมีดังนี้** 

**กราฟสรุปผลการปฏิบัติงานตามนโยบายที่ได้แถลงต่อสภา จำนวน 9 ด้าน**

**สรุปตามจำนวนโครงการที่ได้ดำเนินการ**

